CELEX: 62015CA0303
Language: hr
Date: 2016-10-13 00:00:00
Title: Predmet C-303/15: Presuda Suda (prvo vijeće) od 13. listopada 2016. (zahtjev za prethodnu odluku koji je uputio Sąd Okręgowy w Łodzi – Poljska) – Naczelnik Urzędu Celnego I w Ł. protiv G.M., M.S. (Zahtjev za prethodnu odluku — Tehnički propisi u sektoru igara na sreću — Direktiva 98/34/EZ — Pojam ‚tehnički propis’ — Obveza država članica da Europskoj komisiji dostavljaju sve nacrte tehničkih propisa — Neprimjenjivost pravila koja imaju svojstvo tehničkih propisa, a nisu dostavljena Komisiji)

12.12.2016   
            
            
               HR
            
            
               Službeni list Europske unije
            
            
               C 462/7
            
         Presuda Suda (prvo vijeće) od 13. listopada 2016. (zahtjev za prethodnu odluku koji je uputio Sąd Okręgowy w Łodzi – Poljska) – Naczelnik Urzędu Celnego I w Ł. protiv G.M., M.S.
   (Predmet C-303/15) (1)
   
   ((Zahtjev za prethodnu odluku - Tehnički propisi u sektoru igara na sreću - Direktiva 98/34/EZ - Pojam ‚tehnički propis’ - Obveza država članica da Europskoj komisiji dostavljaju sve nacrte tehničkih propisa - Neprimjenjivost pravila koja imaju svojstvo tehničkih propisa, a nisu dostavljena Komisiji))
   (2016/C 462/10)
   Jezik postupka: poljski
   
      Sud koji je uputio zahtjev
   
   Sąd Okręgowy w Łodzi
   
      Stranke glavnog postupka
   
   
      Tužitelj: Naczelnik Urzędu Celnego I w Ł.
   
      Tuženici: G.M., M.S.
   
      uz sudjelovanje: Colin Wiliams sp. z o.o.
   
      Izreka
   
   Članak 1. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u područj[u] tehničkih standarda i propisa te pravila o uslugama informacijskog društva, kako je izmijenjena Direktivom 98/48/EZ Europskog parlamenta i Vijeća od 20. srpnja 1998., treba tumačiti na način da nacionalna odredba, poput one o kojoj je riječ u glavnom postupku, ne ulazi u pojam „tehnički propis” u smislu te direktive za koji vrijedi obveza dostave na temelju članka 8. stavka 1. navedene direktive, a čija se povreda sankcionira neprimjenjivošću takvog pravila.
   
      (1)  SL C 311, 21. 9. 2015.